Ақмола облысы,
Аршалы ауданы Жібек жолы ауылы,
«Бобек» балабақшасы МКҚК
Тәрбиешісі: Кашаева Шынар Сатовна
Тақырыбы: «Алтын күз -әсем айналам,
		Еліне береке сыйлаған»  2-сәбилер  «Күншуақ» тобының  күз мерекесіне  арналған  ойын-сауық сценариі

Мақсаты:  Күзгі табиғат өзгерістерін бақылап,  күз байлығын,  әсемдікті, сұлулықты сезіне білуге үйрету.
Көрнекілік:  Күзгі суреттер, жапырақтар

Жүргізуші:
- Құрметті қонақтар, ата-аналар,  балалар,  бүгінгі  «Алтын күз -әсем айналам Еліне береке сыйлаған» ертеңгілігіне қош келдіңіздер!
(Осы кезде залға  Жел жүгіріп келеді.)
Жел:
- Сәлеметсіңдер ме, кішкентай балапандар!  Мен күзгі желмін. Сендерге қонаққа келдім, өнерлеріңді тамашалауға. Қанекей, балалар, маған өз өнерлеріңді көрсетіңдерші! 
Жүргізуші:
- Балалар, біз қайда келдік? Желмен бірге біз күзгі орманға келдік. Күзгі орманның жапырағы қандай екен? Қане, қараңдаршы, жапырақтары сары, қызғылт, қызыл түсті. Өте әдемі екен. Солай ма, балалар? Ал орманды бізге кім әдемілеп қойғанын білесіңдер ме?
Балалар:
- Сиқырлы күз әдеміледі.
Жүргізуші:
- Дұрыс балалар.
Ойын:
«Кім жапырақты көп жинайды?» ойыны. Еденде жапырақтар шашылып жатады. Балалар белгі берілген кезде жапырақтарды жинап шығу керек. Көп жинаған бала жеңеді.
Жүргізуші:
- Балалар, қане, қарайықшы, бізге қонаққа кім келді? Бізге гном келіпті.
Гном:
- Сәлеметсіңдер ме, балапандар! Бүгін сендер қандай әдемісіңдер! Менде бүгін әдемімін. (Әрі-бері жүреді.)
Балалар:
- Иә, әдемі.
Гном:
- Балалар, сендер жаңбырдың қалай жауатынын білесіңдер ме?
Балалар:
- Иә, білеміз.
Гном:
- Өте жақсы. Жаңбырдың жай түрі болады. Оны салу үшін қолымызды жай шапалақтаймыз. Сонымен қатар, қатты жаңбырлар да болады. Қатты жаңбыр болса, қолымызды қатты шапалақтаймыз. Түсіндік пе? Ал, ендеше, «Қандай жаңбыр?» ойынын ойнайық.
Гном:
- Ой, балалар, сендермен уақыт өте көңілді өтті. Рахмет. Мен енді үйге қайтайын. Сеңдердің ақылды, көңілді екендерінді достарыма айтып барамын. Сау болыңдар, балалар. (Гном қоштасып шығып кетеді.)
Жүргізуші:
- Балалар, бүгін бізге гном келді. Ал сиқырлы күз болса, әлі жоқ. Ендеше, ортаға Алтын күзді шақырайық.
Балалар:
- Келші, келші, Алтын күз.
(ортаға Алтын күз кіреді).

Алтын күз:
Сәлем, өрен достарым,
Алақанды тос бәрің.
Қымбатты сый алыңдар,
Қызығыма қаныңдар.
Сәлеметсіңдер ме, балалар! Балалар, мен өзіммен бірге көкөністер әкелдім. Осы көкөністен сеңдердің ата-аналарың қандай салат жасап береді екен? Енді ата-аналарынды сынайық.
«Жылдам салат жасау» ойыны. Ата-аналар ортаға шығып, ұсынылған көкөністерден салат жасайды.

Алтын күз:
- Балалар, мен ағаштарды сары түске бояп келе жатқанымда мына сары орамалды тауып алдым. Бұл - сиқырлы орамал. Осы сиқырлы орамалмен сендерге сиқыр жасаймын.
Алтын күз:
Орамалды ашайық,
Астында не, қарайық?
Бұл не?
Бұл себет қой!
Себеттің бетін жапырақтар жауып тұрады. Ал жапырақтар астында алма шығады. Алтын күз балалардың әрқайсысына алма үлестіреді. Балалар күзге рахметін айтып қоштасады.
Жүргізуші:
Осымен біздің ертеңгілігіміз аяқталды. Келесі кездескенше сау саламат болыңыздар!